CELEX: 32015R1145
Language: sl
Date: 2015-07-08 00:00:00
Title: Uredba (EU) 2015/1145 Evropskega parlamenta in Sveta z dne 8. julija 2015 o zaščitnih ukrepih, določenih v Sporazumu med Evropsko gospodarsko skupnostjo in Švicarsko konfederacijo

17.7.2015   
            
            
               SL
            
            
               Uradni list Evropske unije
            
            
               L 191/1
            
         UREDBA (EU) 2015/1145 EVROPSKEGA PARLAMENTA IN SVETA
   z dne 8. julija 2015
   o zaščitnih ukrepih, določenih v Sporazumu med Evropsko gospodarsko skupnostjo in Švicarsko konfederacijo
   (Kodificirano besedilo)
   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije in zlasti člena 207(2) Pogodbe,
   ob upoštevanju predloga Evropke komisije,
   po posredovanju osnutka zakonodajnega akta nacionalnim parlamentom,
   v skladu z rednim zakonodajnim postopkom (1),
   ob upoštevanju naslednjega,
   
               (1)
            
            
               Uredba Sveta (EGS) št. 2841/72 (2) je bila večkrat bistveno spremenjena (3). Zaradi jasnosti in racionalnosti bi bilo treba navedeno uredbo kodificirati.
            
         
               (2)
            
            
               Sporazum med Evropsko gospodarsko skupnostjo in Švicarsko konfederacijo (4) (v nadaljnjem besedilu: Sporazum) je bil podpisan v Bruslju 22. julija 1972.
            
         
               (3)
            
            
               Treba je določiti podrobna pravila za izvajanje zaščitnih klavzul in previdnostnih ukrepov, določenih v členih 22 do 27 Sporazuma.
            
         
               (4)
            
            
               Za izvajanje dvostranskih zaščitnih klavzul Sporazuma so potrebni enotni pogoji za sprejetje zaščitnih ukrepov. Te ukrepe bi bilo treba sprejeti v skladu z Uredbo (EU) št. 182/2011 Evropskega parlamenta in Sveta (5).
            
         
               (5)
            
            
               Komisija bi morala sprejeti izvedbene akte, ki se začnejo uporabljati takoj, kadar je to potrebno iz izredno nujnih razlogov v ustrezno utemeljenih primerih, povezanih z okoliščinami iz členov 24, 24a in 26 Sporazuma, ali v primeru izvoznih pomoči, ki imajo neposreden in takojšen učinek na trgovino –
            
         SPREJELA NASLEDNJO UREDBO:
   Člen 1
   Komisija lahko sklene, da se za sprejemanje ukrepov, določenih v členih 22, 24, 24a in 26 Sporazuma, obrne na Skupni odbor, ustanovljen s Sporazumom med Evropsko gospodarsko skupnostjo in Švicarsko konfederacijo (v nadaljnjem besedilu: Sporazum). Komisija po potrebi sprejme zadevne ukrepe v skladu s postopkom pregleda iz člena 6(2) te uredbe.
   Če Komisija sklene, da bo zadevo predložila Skupnemu odboru, o tem obvesti države članice.
   Člen 2
   1.   Komisija v primeru ravnanj, na podlagi katerih lahko Unija upravičeno uporabi ukrepe, določene v členu 23 Sporazuma, po proučitvi primera na lastno pobudo ali na zahtevo države članice odloči, ali so taka ravnanja združljiva s Sporazumom. Komisija po potrebi sprejme zaščitne ukrepe v skladu s postopkom pregleda iz člena 6(2) te uredbe.
   2.   V primeru ravnanj, na podlagi katerih se lahko za Unijo uporabijo zaščitni ukrepi na podlagi člena 23 Sporazuma, Komisija po proučitvi primera odloči, ali so ta ravnanja združljiva z načeli, določenimi v Sporazumu. Komisija po potrebi oblikuje ustrezna priporočila.
   Člen 3
   V primeru ravnanj, na podlagi katerih lahko Unija upravičeno uporabi ukrepe, določene v členu 25 Sporazuma, se uporabljajo postopki, določeni z Uredbo Sveta (ES) št. 597/2009 (6) in Uredbo Sveta (ES) št. 1225/2009 (7).
   Člen 4
   1.   Kadar izredne okoliščine zahtevajo takojšnje ukrepanje v okoliščinah iz členov 24, 24a in 26 Sporazuma ali v primeru izvoznih pomoči, ki imajo neposreden in takojšen učinek na trgovino, lahko Komisija v skladu s postopkom pregleda iz člena 6(2) te uredbe ali, v nujnih primerih, v skladu s členom 6(3) te uredbe sprejme previdnostne ukrepe, določene v točki (e) člena 27(3) Sporazuma.
   2.   Kadar država članica od Komisije zahteva, da ukrepa, ta sprejme odločitev v največ petih delovnih dneh po prejemu zahteve.
   Člen 5
   Komisija je odgovorna za uradno obveščanje Skupnega odbora s strani Unije v skladu s členom 27(2) Sporazuma.
   Člen 6
   1.   Komisiji pomaga Odbor za zaščitne ukrepe, ustanovljen s členom 3(1) Uredbe (EU) 2015/478 Evropskega parlamenta in Sveta (8). Ta odbor je odbor v smislu Uredbe (EU) št. 182/2011.
   2.   Pri sklicevanju na ta odstavek se uporablja člen 5 Uredbe (EU) št. 182/2011.
   3.   Pri sklicevanju na ta odstavek se uporablja člen 8 Uredbe (EU) št. 182/2011 v povezavi s členom 5 Uredbe.
   Člen 7
   Komisija vključi informacije o izvajanju te uredbe v svoje letno poročilo o uporabi in izvajanju ukrepov trgovinske zaščite, ki ga predloži Evropskemu parlamentu in Svetu v skladu s členom 22a Uredbe (ES) št. 1225/2009.
   Člen 8
   Uredba (EGS) št. 2841/72 se razveljavi.
   Sklicevanja na razveljavljeno uredbo se štejejo kot sklicevanja na to uredbo in se berejo v skladu s korelacijsko tabelo iz Priloge II.
   Člen 9
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Strasbourgu, 8. julija 2015
      
         
            Za Evropski parlament
         
         
            Predsednik
         
         M. SCHULZ
      
      
         
            Za Svet
         
         
            Predsednik
         
         N. SCHMIT
      
   
   
      (1)  Stališče Evropskega parlamenta z dne 19. maja 2015 (še ni objavljeno v Uradnem listu) in odločitev Sveta z dne 15. junija 2015.
   
      (2)  Uredba Sveta (EGS) št. 2841/72 z dne 19. decembra 1972 o zaščitnih ukrepih, določenih v Sporazumu med Evropsko gospodarsko skupnostjo in Švicarsko konfederacijo (UL L 300, 31.12.1972, str. 284).
   
      (3)  Glej Prilogo I.
   
      (4)  UL L 300, 31.12.1972, str. 189.
   
      (5)  Uredba (EU) št. 182/2011 Evropskega parlamenta in Sveta z dne 16. februarja 2011 o določitvi splošnih pravil in načel, na podlagi katerih države članice nadzirajo izvajanje izvedbenih pooblastil Komisije (UL L 55, 28.2.2011, str. 13).
   
      (6)  Uredba Sveta (ES) št. 597/2009 z dne 11. junija 2009 o zaščiti proti subvencioniranemu uvozu iz držav, ki niso članice Evropske skupnosti (UL L 188, 18.7.2009, str. 93).
   
      (7)  Uredba Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (UL L 343, 22.12.2009, str. 51).
   
      (8)  Uredba (EU) 2015/478 Evropskega parlamenta in Sveta z dne 11. marca 2015 o skupnih pravilih za uvoz (UL L 83, 27.3.2015, str. 16).
   
      PRILOGA I
      
         RAZVELJAVLJENA UREDBA S SEZNAMOM NJENIH ZAPOREDNIH SPREMEMB
      
      
                  Uredba Sveta (EGS) št. 2841/72
                  (UL L 300, 31.12.1972, str. 284).
               
               
                   
               
            
                  Uredba Sveta (EGS) št. 643/90
                  (UL L 74, 20.3.1990, str. 7).
               
               
                   
               
            
                  Uredba (EU) št. 37/2014 Evropskega parlamenta in Sveta
                  (UL L 18, 21.1.2014, str. 1).
               
               
                  Samo točka 1 Priloge
               
            
   
      PRILOGA II
      
         KORELACIJSKA TABELA
      
      
                  Uredba (EGS) št. 2841/72
               
               
                  Ta uredba
               
            
                  Členi 1 do 4
               
               
                  Členi 1 do 4
               
            
                  Člen 6
               
               
                  Člen 5
               
            
                  Člen 7
               
               
                  Člen 6
               
            
                  Člen 8
               
               
                  Člen 7
               
            
                  —
               
               
                  Člen 8
               
            
                  —
               
               
                  Člen 9
               
            
                  —
               
               
                  Priloga I
               
            
                  —
               
               
                  Priloga II